EkBass/fiwiki-20250220-pages-articles huggingface dataset:
Väärälampi (Espoo)

Väärälampi on noin neljän hehtaarin laajuinen metsäjärvi Pohjois-Espoossa. Virallisen kaupunginosajaon mukaan se sijaitsee harvaanasutussa Lakistossa. Väärälammen ympäristössä on useita pieniä järviä, kuten Halkolampi, Käärlampi ja Hauklampi. Länsipuolella sijaitsevat Tuhkuri ja Saarijärvi.Väärälampi Espoon karttapalvelussa == Lähteet == == Aiheesta muualla == *Retkipaikka.fi: Seitsemän lammen lenkki Luukissa Luokka:Espoon järvet Luokka:Vantaanjoen vesistö Luokka:Lakisto
Mustalampi (Espoo, Lakisto)

Mustalampi, toiselta nimeltään Mustlampi, on runsaan hehtaarin laajuinen järvi Pohjois-Espoossa. Virallisen kaupunginosajaon mukaan se sijaitsee Lakiston kaupunginosassa. Väärälampi sijaitsee Mustalammen lounaispuolella ja Halkolampi etelässä. Kaakon suunnalla on kolme pientä järveä: Hauklampi, Käärlampi ja Hepolampi.Mustalampi Espoon karttapalvelussa Mustalampi on erittäin yleinen järven nimi. Espoossa on Lakiston Mustalammen ohella Röylän Mustalampi ja Nuuksion Mustalampi. Lakiston Mustalammesta käytetään myös ruotsinkielistä nimeä Mustlam. Ensimmäinen karttamaininta järvestä on vuodelta 1775 muodossa Musta Lambi. Myös Vihdissä Suolikkaan länsipuolella on Mustalampi. == Lähteet == Luokka:Espoon järvet Luokka:Lakisto Luokka:Vantaanjoen vesistö
Don Sweeney

Don Sweeney (s. 17. elokuuta 1966) on kanadalainen entinen jääkiekkoilija. Hän pelasi vuosien 1988–2004 välillä yli 1100 NHL runkosarjaottelua Boston Bruinssissa ja Dallas Starsissa. Vuodesta 2006 saakka Sweeney työskenteli Bruinsin AHL-joukkueen henkilökunnassa. Toukokuusta 2015 saakka Sweeney on toiminut Bruinsin toimitusjohtajana. Joukkue eteni Sweeneyn johdossa vuoden 2019 pudotuspeleissä Stanley Cupin finaaliin, mutta hävisi St. Louis Bluesille. Luokka:Kanadalaiset jääkiekkoilijat Luokka:Vuonna 1966 syntyneet Luokka:Elävät henkilöt
Kurkijärvi (Espoo)

Kurkijärvi on vajaan viiden hehtaarin laajuinen järvi koillisessa Espoossa Lahnuksen ja Kalajärven kaupunginosien rajalla. Kurkijärvi on järvisyydeltään runsaan Pohjois-Espoon itäisimpiä vakavesiä. Sen naapurijärviä ovat lounaassa sijaitsevat Luukinjärvi ja Kalajärvi. Länsiluoteessa on Lahnuksen Myllyjärvi. Vantaan raja kulkee Kurkijärven koillispuolitse.Kurkijärvi Espoon karttapalvelussa Kurkijärveä ympäröi verraten luonnontilainen ja ekologisesti monimuotoinen metsäalue. Metsä on kuusivaltaista kangasmetsää ja kalliomännikköä. Siellä täällä on vaatimattomia räme- ja korpipainanteita. Kurkijärven pohjoispuolella on avoluhta. Metsäalueella on eräitä uhanalaisia lajeja, kuten punakarakääpä, valkorihmakääpä ja mesipillikääpä. Linnustoa edustavat muun muassa pohjantikka, pyy ja tiltaltti. == Lähteet == == Aiheesta muualla == *Visitespoo.fi: Tremanskärrin luonnonsuojelualue *Suomen lintuatlas: Ruutu 669:337, Espoo Kurkijärvi *Ilmatieteenlaitos: Sääennuste Kurkijärvi, Espoo *Kurkijärvi, Uusimaa, Finland — Sunrise, Sunset, and Daylength Luokka:Espoon järvet Luokka:Espoonjoen vesistö Luokka:Lahnus Luokka:Kalajärvi
Horsfjärdenin räjähdys

Horsfjärdenin räjähdys oli Märsgarnin saaren sotasatamassa Tukholman saaristossa 17. syyskuuta 1941 tapahtunut tuhoisa räjähdys, jossa kolme Ruotsin merivoimien hävittäjälaivaa tuhoutui ja 33 merivoimien sotilasta sai surmansa. Märsgarnin saari sijaitsee Horsfjärdenin aukean vesialueen eli selän kaakkoispuolella. Tuhoutuneet alukset olivat HMS Göteborg, HMS Klas Horn sekä HMS Klas Uggla. Räjähdyksen syytä ei saatu selville. Rannikkolaivaston sotaoikeus piti sabotaasia mahdollisena, mutta asiasta ei ole varmuutta. Vain kolme päivää aiemmin oli Helsingissä tapahtunut Katajanokan räjähdys, jossa tuhoutui neljä saksalaista miinanraivaajaa miehistöineen. Ruotsin laivasto suojasi Itämerellä saksalaisten kauttakulkua sekä Ruotsin malmikuljetuksia Saksaan. ==Lähteet== Luokka:Räjähdysonnettomuudet Luokka:Vuoden 1941 onnettomuudet Luokka:Onnettomuudet Ruotsissa Luokka:Haningen kunta Luokka:Laivastohistoria Luokka:Ruotsin merivoimat
Love Records 1966–1979

Love Records 1966–1979 on Miska Rantasen kirjoittama, vuonna 2005 julkaistu kirja suomalaisesta levy-yhtiöstä Love Recordsista. Rantanen on kirjoittanut levy-yhtiön vaiheet asianomaisten haastatteluiden ja muun aineiston perusteella. Yrityksen historian lisäksi Rantanen on kirjoittanut luonnehdinnat Love Recordsin artisteista. Teoksen lopussa on listaus Love Recordsin tuotannosta, diskografiassa on levytysten perustietojen lisäksi lisätietoja esimerkiksi levyjen etiketeistä. Teoksessa on valokuvia Love Recordsin arjesta ja juhlista sekä levykansista, jotka kuvaavat samalla suomalaisen äänitteiden visuaalista kehitystä. Vuoden 2005 loppuunmyydystä painoksesta tehtiin uusi tarkastettu laitos vuonna 2014. Teosta ei muutettu radikaalisti. Biografiaosuutta ajantasaistettiin ja tekstiä muokattiin esimerkiksi sen mukaan, ketkä ovat kuolleet ensipainoksen julkaisemisen jälkeen. Diskografiaosaan on tehty pieniä korjauksia ja parin singlen kansikuvat lisättiin. == Lähteet == Luokka:Kirjat musiikista Luokka:Suomalaiset tietokirjat Luokka:Vuoden 2005 kirjat
Korpilampi (Espoo)

Korpilampi on noin puolentoista hehtaarin laajuinen tekojärvi koillisessa Espoossa Lahnuksen kaupunginosassa. Korpilammen etelärannalla sijaitsee Hotelli Korpilampi, jonka rakennustöiden osana tekojärvi kaivettiin vuonna 1975. Korpilammen pituus kaakosta luoteeseen on lähes 400 metriä. Järvi on kaita ja rannoiltaan mutkitteleva poukamineen ja pienine niemineen. Korpilampi on runsasjärvisen Pohjois-Espoon itäisimpiä vakavesiä. Sen naapurijärviä ovat Luukinjärvi ja Kalajärvi etelässä sekä Lahnuksen Myllyjärvi lännessä. Kaakon suunnalla on Kurkijärvi ja idässä Vesipuisto Serena, joka sijaitsee vain kivenheiton päässä Vantaan luoteisrajalta.Korpilampi Espoon karttapalvelussa Korpilampi sijaitsee Vantaan päävesistöalueen reunalla. Luukinjärvi, Kalajärvi ja Kurkijärvi kuuluvat Espoonjoen vesistöön. == Lähteet == Luokka:Espoon järvet Luokka:Lahnus Luokka:Suomen tekojärvet Luokka:Vantaanjoen vesistö
Hilti

Hilti on liechtensteinilainen rakentamiseen liittyvien pienkoneiden, tuotteiden ja ohjelmistojen valmistaja. Erityisesti yhtiö on tunnettu sähkökäyttöisistä iskuporakoneistaan. Yritys työllistää noin 32 000 ihmistä. Yhtiön liikevaihto on reilu kuusi miljardia Sveitsin frangia. Yrityksen pääkonttori on Schaanissa ja se toimii noin 120 maassa. Kaikki yrityksen osakkeet omistaa Martin Hilti Family Trust. Yrityskulttuuri perustuu neljälle arvolle: oikeudenmukaisuus, tiimityö, rohkeus ja sitoutuminen. == Historiaa == Hiltin (Maschinenbau Hilti oHG) perustivat Hiltin veljekset Martin ja Eugen vuonna 1941. Vuoteen 1945 yritys toimitti lähes yksinomaan sotatarvikkeita Saksaan. Toisen maailmansodan jälkeen Hilti erikoistui kiinnitystekniikoihin ja laajeni maailmanlaajuiseksi yritykseksi. === Martin Hilti === Martin Hilti (1915–1997) oli opiskeluajoilta, 1930-luvun alkupuolelta alkaen mukana kansallissosialistisessa politiikassa. Hän toimi Liechtensteinissa poliittisen järjestön (Volksdeutschen Bewegung in Liechtenstein) aluejohtajana ja muun muassa suoritti Waffen-SS-koulutuksen Saksassa. Hän ei kuitenkaan osallistunut varsinaisiin sotatoimiin. Lokakuussa 1945 sveitsiläinen sotilastuomioistuin tuomitsi Hiltin seitsemäksi vuodeksi vankeuteen vakoilusta natsi-Saksan hyväksi. Tuomio muutettiin myöhemmin maahantulokielloksi. Martin Hilti oli aktiivisesti mukana Hilti-yhtiön kehittämisessä ja Liechtensteinin liike- elämässä. === Eugen Hilti === Eugen Hilti (1911–1964) aloitti työuransa perustamalla vuonna 1933 autokorjaamon Schaaniin. Hän oli mukana Hiltin toiminnassa kuolemaansa asti. == Hilti Suomessa == Hiltillä on Suomessa myyntiyhtiö Hilti (Suomi) Oy. Yritys on aloittanut toimintansa vuonna 1953. Vuonna 2021 sen liikevaihto oli 67,8 miljoonaa euroa, ja yhtiön palveluksessa oli 235 henkilöä. == Lähteet == == Aiheesta muualla == * Hilti TE.jpg|Kirkkaanpunainen on Hiltin koneiden tunnusväri. Klagenfurt Hoertendorf Aich an der Strasse Schuelerweg 50 HILTI Niederlassung 15052009 61.jpg|Myös toimistorakennukset ovat usein punaisia. Luokka:Rakennustuotevalmistajat Luokka:Konevalmistajat Luokka:Liechtensteinilaiset yritykset
Suomen muistomerkit

Suomen muistomerkit on kustannusyhtiö Väriteos Henna Oy:n vuosina 1994–2002 julkaisema 13-osainen, värivalokuvin kuvitettu, alueellisesti jaoteltu teossarja Suomen julkisista muistomerkeistä. ==Kirjasarjan osien tiedot== :* :* :* :* :* Suomen muistomerkit. Osa V: Lappi. 1996 ISBN 951-97134-4-1, :* Suomen muistomerkit. Osa VI: Häme. 1996 ISBN 951-97134-5-X, :* :* :* :* :* :* ja :* Luokka:1990-luvun kirjat Luokka:2000-vuosikymmenen kirjat Luokka:Suomalaiset tietokirjat Luokka:Suomalaiset kirjasarjat Luokka:Kirjat taiteesta
Alo Põldmäe

Alo Põldmäe (s. 22. toukokuuta 1945 Tartto) on virolainen säveltäjä ja musiikkitieteilijä. Hänen tuotannossaan keskeisessä asemassa on kamarimusiikki, jota hän on säveltänyt erityisesti puhallinsoittimille. Hänen sävellystensä joukossa on myös näyttämö- ja orkesteriteoksia sekä lapsille sävellettyä musiikkia. Hän on usein hyödyntänyt ajalleen epätyypillisiä soitinvalintoja; hän esimerkiksi kuului ensimmäisiin kitaralle säveltäneisiin virolaisiin. Hän myös sävelsi maansa ensimmäiset konsertot oboelle ja lyömäsoittimille. Hänen varhaiset teoksensa ovat saaneet vaikutteensa avantgardesta, mutta myöhemmässä tuotannossa kompleksisuus on vähentynyt. Merkittävässä asemassa Põldmäen tuotannossa ovat olleet luontoaiheet ja virolaisuus. Jälkimmäistä teemaa säveltäjä on tuonut esiin maan kansanmusiikkisävelmien, historian ja runouden muodossa.Estonian Music Information Centre: Alo Põldmäe Põldmäe opiskeli kotikaupungissaan oboensoittoa Jaan Hargelin johdolla ja pääsi sitten Tallinnan valtionkonservatorioon, josta valmistui vuonna 1970 oltuaan Heino Ellerin sävellysluokalla. Hänestä tuli Viron säveltäjäliiton jäsen vuonna 1971 ja hän toimi sen pääsihteerinä sekä varapuheenjohtajana vuosina 1993–2009. Põldmäe perusti vuonna 2009 Viron kansallisen pianomuseon (). Hän on laatinut artikkeleita, koonnut laulukirjoja, katalogeja ja albumeita sekä opettanut lukuisia säveltäjiä, joihin ovat kuuluneet Tõnu Kõrvits, Helena Tulve, Mari Vihmand, Kristjan Kõrver, Ülo Krigul, Aare Kruusimäe ja Liis Jürgens. Hän on työskennellyt radiossa, Tallinnfilm-studiossa, orkesterin oboistina, kuorolaulajana ja vuosina 1993–2009 Viron teatteri- ja musiikkimuseon musiikkiosaston johtajana. Useat Põldmäen teokset ovat yhteistyössä esiintyjien, kuten Heiki Mätlikin, Mati Kärmasin, Jaan Õunin, Lemmo Erendyn, Kalle Randalun, Boris Björn Baggerin, Heli Läätsin, Villu Valdmaan, Tiiu Levaldin ja Tallinnan pianoduon kanssa luotuja. Baletissa säveltäjä on tehnyt yhteistyötä Ülo Vilimaan sekä kamarioopperoiden parissa Arne Mikkin, Toomas Hussarin ja Hardi Volmerin kanssa. Põldmäen teoksista on järjestetty merkittäviä ulkomaisia esityksiä Suomessa, Tanskassa ja Saksassa. Põldmäe sai Heino Eller -musiikkipalkinnon (2007). Hänestä tuli Viron musiikkitieteellisen seuran jäsen vuonna 1998. == Lähteet == Luokka:Virolaiset säveltäjät Luokka:Virolaiset musiikkitieteilijät Luokka:Oopperasäveltäjät Luokka:Vuonna 1945 syntyneet Luokka:Elävät henkilöt
Simona Aebersold

Simona Aebersold (s. 13. huhtikuuta 1998 Brügg, Bernin kantoni) on sveitsiläinen suunnistaja ja maailmanmestari. Seuratasolla hän on Suomessa edustanut Tampereen Pyrintöä. Aebersold oli vuoden 2018 suunnistuksen EM- kilpailuissa keskimatkalla kolmas. Hän saavutti suunnistuksen MM-kilpailuissa 2019 hopeaa keskimatkalla ja viestissä sekä pronssia pitkällä matkalla. Doksyn MM-kilpailuissa 2021 Aebersold saavutti viestissä hopeaa sekä sprinttiviestissä, keskimatkalla ja pitkällä matkalla pronssia. https://eventor.orienteering.org/Events/ResultList?eventId=7060&groupBy;=EventClass https://eventor.orienteering.org/Events/ResultList?eventId=7062&eventClassId;=10905&eventRaceId;=7140&overallResults;=False https://eventor.orienteering.org/Events/ResultList?eventId=7063&groupBy;=EventClass https://eventor.orienteering.org/Events/ResultList?eventId=7064&groupBy;=EventClass Vuoden 2021 EM-kilpailuissa Aebersold oli voittaneessa sprinttiviestijoukkueessa. https://yle.fi/urheilu/3-11930277 Lisäksi hän oli pudotussprintissä toinen ja sprintissä kolmas. Vuoden 2022 maailmanmestaruuskilpailuissa Aebersold tuli sprintissä toiseksi. Flims Flaaxin MM-kilpailuissa 2023 hän voitti pitkällä matkalla ensimmäisen maailmanmestaruutensa. http://news.worldofo.com/2023/07/13/woc-2023-long-maps- and-results/ Hän saavutti myös hopeaa Sveitsin viestijoukkueessa.https://www.suunnistusliitto.fi/2023/07/suomi-neljas- suunnistuksen-naisten-mm-viestissa/ Vuoden 2023 EM-kilpailuissa Aebersold oli mukana Sveitsin toiseksi tulleessa sprinttiviestijoukkueessa ja oli sprintissä kolmas. Edinburghin MM-kilpailuissa 2024 Aebersold saavutti sprintiviestin maailmanmestaruuden https://yle.fi/a/74-20099669 sprintissä hopeaa. https://yle.fi/a/74-20099539 ja pudotussprintissä pronssia. https://yle.fi/a/74-20100028 Saman vuoden EM-kilpailuissa Unkarissa Aebersold oli pitkällä matkalla toinen, voitti keskimatkan ja oli mukana Sveitsin voittaneessa viestijoukkueessa. Aebersoldilla on nuorten maailmanmestaruuskilpailuista yhdeksän kultaa ja kaksi hopeaa. Hän oli mukana Tampereen Pyrinnön joukkueessa, joka voitti Tiomilan naisten viestin vuonna 2019.Vuonna 2023 Aebersold oli mukana sekä Venlojen viestin että Tiomilan voittaneessa IFK Göteborgin joukkueessa. Aebersoldin isä Christian Aebersold voitti MM-kisoissa kolme viestikultaa 1990-luvulla. Myös hän on edustanut Pyrintöä. ==Lähteet== Luokka:Sveitsiläiset suunnistajat Luokka:Vuonna 1998 syntyneet Luokka:Elävät henkilöt
Ness Ziona

Ness Ziona (hepr. נֵס צִיּוֹנָה‎, Nes Tziyona) on kaupunki Israelin Keski- Israelin hallintoalueella. Kaupunki on perustettu vuonna 1883, ja sen asukasluku oli vuoden 2019 lopussa 50 351. ==Maantiede== Ness Ziona sijaitsee Israelin keskiosissa Rishon LeZionin ja Rehovotin kaupunkien välissä. ==Historia== Ennen nykyisen juutalaisen kaupungin perustamista Ness Zionan paikalla sijaitsi arabien asuttama kylä nimeltä Wadi Hanin. Vuonna 1883 joukko juutalaisia siirtolaisia muutti kylän maille Venäjältä tulleen Reuben Lehrerin aloitteesta. Siirtolaisten perustama mošav sai nykyisen nimensä 1890-luvulla. Ness Ziona kasvoi 1900-luvun alussa. Paikalliset sitruspuutarhat vaativat työvoimaa, jota saatiin uusien juutalaisten siirtolaisten muodossa. Paikalle muutti samalla saralla työllistyneitä arabeja. Ness Zionasta tulikin yksi harvoista juutalaisten ja arabien seka-asuttamista paikkakunnista. Heidän asuinalueitaan erotti kuitenkin Ness Zionan pääkatu. Ness Zionan arabit pakenivat kodeistaan Israelin itsenäisyyssodan aikana vuonna 1948. Kaupunki kasvoi sodan jälkeen ensin nopeasti, mutta sittemmin sen kasvu on tasaantunut. Kaupungin aseman Ness Ziona sai vuonna 1992. ==Talous== Huomattava osa kaupunkiin kuuluvasta maasta on maatalouskäytössä. Alueella kasvatetaan edelleen sitrushedelmiä, minkä lisäksi Ness Ziona on yksi Israelin hunajantuotannon keskuksista. Maatalouden ohella kaupungissa on esimerkiksi elektroniikka-, elintarvike- ja metalliteollisuutta. Kaupungissa sijaitsee myös biologisen tutkimuksen instituutti (IIBR). ==Väestö== Ness Zionan asukasluku oli vuoden 2019 lopussa 50 351. Vastaava lukema oli 9 500 vuonna 1953, 11 900 vuonna 1968 ja 25 800 vuonna 2002. ==Lähteet== == Aiheesta muualla == Luokka:Israelin kaupungit
Jack McDevitt

Jack McDevitt (s. 14. huhtikuuta 1935 Philadelphia, Yhdysvallat) on yhdysvaltalainen tieteiskirjailija. McDevitt tunnetaan muun muassa Alex Benedict- ja Priscilla Hutchins -sarjoistaan. Hänen ensimmäinen romaaninsa, The Hercules Test (1986), voitti parhaan ensiromaanin Locus-palkinnon ja oli ehdolla Philip K. Dick -palkinnon saajaksi. McDevittin romaaneista Seeker (2005) sai parhaan romaanin Nebula-palkinnon ja Omega (2003) palkittiin John W. Campbellin muistopalkinnolla. Hänen muut teoksena ovat olleet ehdolla muun muassa Hugo-palkinnon ja peräti 16 kertaa Nebula-palkinnon saajaksi. McDevitt opiskeli kandidaatiksi La Sallen yliopistossa ja liittyi valmistumisensa jälkeen Yhdysvaltain laivastoon, jossa hän palveli vuosina 1958–1962. Tämän jälkeen hän työskenteli opettajana ja opiskeli maisteriksi Wesleyan yliopistossa, josta hän valmistui 1971. Vuodesta 1975 lähtien hän työskenteli tullissa aina eläkkeelle jäämiseensä asti. McDevitt meni naimisiin Maureen McAdamsin kanssa 1967 ja heillä on kolme lasta. == Lähteet == Luokka:Yhdysvaltalaiset tieteiskirjailijat Luokka:Vuonna 1935 syntyneet Luokka:Elävät henkilöt
Mizerna cicha

Mizerna, cicha on Puolassa suosittu perinteinen joululaulu, jonka sanat on kirjoittanut Teofil Lenartowicz vuonna 1849. Alkuperäinen sävellyksen on tehnyt Jakub Wrzeciono 1800-luvulla, mutta nykyään tunnetuin versio on Jan Gallin säveltämä, noin vuodelta 1900Mizerna, Cicha, Stajenka Licha, opoka.org.plMizerna cicha stajenka , dziedzictwo.ekai.pl. == Sanat == Laulussa on alun perin ollut 11 säkeistöäMizerna, cicha, spiewnikreligijny.pl, joista nykyään lauletaan yleensä vain neljä tai viisiKoledy Mizerna cicha, teksciory.interia.pl, jotka on lueteltu alla. Alkuperäinen puolankielinen sanoitus (1849 Lenartowicz) Kirjaimellinen suomennos Suomenkielinen sanoitus (2018 Ion Mittler) CC BY-SA 4.0 Mizerna, cicha, stajenka licha pełna niebieskiej chwały. Oto leżący, przed nami śpiący w promieniach Jezus mały. Köyhä ja hiljainen nöyrä talli täynnä kunniaa taivaan: Täällä lepää edessämme unisena ja säteilevänä pieni Jeesus. Nöyrä ja köyhä hiljainen talli täynnä kunniaa taivaan: Vaikka on myöhä, isäntä salli yöksi jäädä vieraan. Nad nim anieli w locie stanęli i pochyleni klęczą. Z włosy złotymi, z skrzydła białymi pod malowaną tęczą. Enkelit hänen yllään pysähtyivät lentämästä ja kumartuivat polvilleen. Kultaisin hiuksin, valkoisin siivin, värikkään sateenkaaren alla. Enkelit siellä jo ympärillä polvilleen kumartui, kultaiset hiukset, valkoiset siivet lapsen ylle kaartui. I oto mnodzy, ludzie ubodzy radzi oglądać Pana. Pełni natchnienia, pełni zdziwienia upadli na kolana. Ja täällä on monia köyhiä ihmisiä, jotka kehottavat katsomaan Herraa. Täynnä ihmetystä, täynnä yllättyneisyyttä he lankesivat polvilleen. Kylällä tuolla ihmiset koolla, saapuu katsomaan Herraa ihmetellen ja kysellen, kuka on tää poika? Wielkie zdziwienie: wszelkie stworzenie cały świat orzeźiony. Mądrość Mądrości, Światłość Światłości Bóg - człowiek tu wcielony! Suuri yllätys: koko luomakunta, koko maailma uudistuu: Viisautta viisaudesta, valoa valkeudesta, Jumala ihmiseksi syntynyt tänne. Armon töitä sekä ihmeitä pian me nähdä saamme: Viisautta, valkeutta Hän tuo maailmaamme. Oto Maryja, czysta lilija przy niej staruszek drżący. Stoją przed nami, przed pastuszkami tacy uśmiechający. Tässä on Maria, puhdas lilja, vapisevan vanhan miehensä kanssa: He seisovat edessämme, paimenten edessä, hymyillen niin. == Lähteet == == Aiheesta muualla == * IMSLP sheet music for Mizerna cicha * Edyta Gorniak: Mizerna cicha / Official Music Video * Hanna Banaszak – Wigilia z Hanną Banaszak Luokka:Puolalaiset joululaulut
Basava

Basava (tunnetaan myös nimillä Basavanna ja Basaveshwara) oli 1100-luvulla elänyt intialainen runoilija ja filosofi sekä hindulaisuuden uudistaja. Basavaa pidetään veerashaivistisen lingayat-yhteisön perustajana, mutta joidenkin lähteiden perusteella hän herätti henkiin itseään vanhemman uskonnollisen tradition. Hänen elämäänsä on kuvattu 1300-luvulla kirjoitetussa Basava-purana-teoksessa. Hän arvosteli erityisesti kastilaitosta, temppeleissä suoritettua kuvien palvontaa ja rituaaleja vaikka olikin itse kastiltaan bramiini. Basava pyrki tekemään eri sukupuolista ja kasteista keskenään tasa- arvoisia, minkä seurauksena lingayat-yhteisö syntyi. Yhteisön ajama kastittomuus herätti vastarintaa, jonka seurauksena Basava karkotettiin maanpakoon. Basavan luomasta lingayatismista kehittyi aikaa myöten vaikutusvaltainen uskonnollinen ryhmä ja kasti, jonka merkitys on huomattava varsinkin Karnatakan osavaltiossa. Nykyään lingayatit ovat suurin Karnatakan kastiryhmistä. Lontoossa sijaitsee Basavalle omistettu patsas, jonka Intian pääministeri Narendra Modi paljasti vuonna 2015. ==Lähteet== ==Aiheesta muualla== Luokka:Intialaiset filosofit Luokka:Intialaiset runoilijat Luokka:Karnatakan historia
Wilhelm Batz

Wilhelm "Willi" Batz (21. toukokuuta 1916 Bamberg – 11. syyskuuta 1988) oli saksalainen lentäjä. Bambergissa 1916 syntynyt Batz liittyi Luftwaffeen vuonna 1935.https://www.luftwaffe.cz/batz.html Viitattu 11.9.2019. Jagdgeschwader 52:ssa taistellut Batz lensi Messerschmitt Me 109 Bf-taistelukonetta ja keräsi 223 ilmavoittoa. Sodan jälkeen everstiluutnantin arvoinen Batz oli 1960-luvulla Nord Noratlas-kuljetuskonein varustetun Lufttransportgeschwader 63:n komentajana uudelleen perustetuissa Saksan ilmavoimissa. == Lähteet == Luokka:Saksalaiset lentäjät Luokka:Saksalaiset sotilaat Luokka:Vuonna 1916 syntyneet Luokka:Vuonna 1988 kuolleet
Be Careful With My Heart

Be Careful With My Heart on televisioyhtiö ABS-CBN:n esittämä filippiiniläinen draamasarja. Sen päärooleissa ovat Jodi Sta. Maria, Richard Yap, Mutya Orquia, Janella Salvador ja Jerome Ponce.Jodi, Papa Chen headline new soapJodi Sta. Maria headlines a teleserye for the first timeUnexpected romance ==Näyttelijät== == Lähteet == == Aiheesta muualla == * Luokka:2010-luvun draamakomediasarjat Luokka:Filippiiniläiset draamasarjat Luokka:Filippiiniläiset komediasarjat Luokka:ABS-CBN:n draamasarjat
UNIX System III

Unix System III on AT&T;:n Bell Labsissa kehitetyn Unix-käyttöjärjestelmän ensimmäinen kaupallisesti julkaistu versio. System III:n julkaisi AT&T;:n Computer Systems -osasto. 32/V-julkaisun jälkeen AT&T;:llä Unixin julkaisut siirtyivät eri osastolle, jonka ensimmäinen julkaisu oli System III. System III ja sitä seuraava System V olivat perustana useiden muiden "valmistajien" kaupallisille Unixeille. System III perustui versio 7:lle (7th Editition, System I ja System II eivät koskaan olleet olemassa). System IV ei nähnyt päivänvaloa AT&T;:n ulkopuolella. Uutuuksina julkaisussa olivat muun muassa nimetyt putket. Monet System III:een perustuneet Unix-johdannaiset päivittivät System V:een sen julkaisun jälkeen kuten HP-UX, IRIX ja Xenix. == Lähteet == == Aiheesta muualla == * Historiaa: aikajana * Dokumentaatiota Bitsavers.org- sivustolla Luokka:Unix
Kasper Fosser

Kasper Fosser (s. 1999) on norjalainen suunnistaja. Sarpsborgin MM- kilpailuissa 2019 Fosser sai hopeaa pitkällä matkalla. Doksyn MM-kilpailuissa 2021 Fosser saavutti pitkän matkan maailmanmestaruuden https://eventor.orienteering.org/Events/ResultList?eventId=7064&groupBy;=EventClass sekä hopeaa sprintissä https://yle.fi/urheilu/3-12007901, sprinttiviestissä. https://eventor.orienteering.org/Events/ResultList?eventId=7060&groupBy;=EventClass ja viestissä. https://eventor.orienteering.org/Events/ResultList?eventId=7063&groupBy;=EventClass Tanskan maailmanmestaruuskilpailuissa 2022 Fosser voitti sprintin ja oli Norjan kolmanneksi tulleessa sprinttiviestijoukkueessa. Flims Laaxin MM- kilpailuissa 2023 Fosser saavutti pitkän matkan MM-kultaa. https://yle.fi/a/74-20040924 Edinburghin MM-kilpailuissa Fosser saavutti sprinttiviestissä pronssia. https://yle.fi/a/74-20099669 EM-kilpailuissa 2021 Fosser oli mukana Norjan kolmanneksi sijoittuneessa sprinttiviestijoukkueessa ja oli kolmas myös sekä sprintissä että pudotussprintissä. EM-kilpailuissa 2022 Fosser oli Norjan voittaneessa viestijoukkueessa. Vuoden 2023 EM- kilpailuissa Fosser oli sprintissä toinen. Nuorten MM-kilpailuista Fosserilla on kuusi kultaa ja yksi pronssi. Seuratasolla Fosser edustaa IFK Göteborg Orienteringia. Hän oli voittamassa Tiomila-viestiä vuonna 2019. Kasper Fosserin äidinisä Per Fosser voitti suunnistuksen maailmanmestaruuden viestissä vuonna 1970. ==Lähteet== Luokka:Norjalaiset suunnistajat Luokka:Vuonna 1999 syntyneet Luokka:Elävät henkilöt
Rauman pitsi

Rauman pitsi tai raumanpitsi on Raumalla perinteisesti nyplättävä pitsityyppi. Pitsinnypläyksen historia ulottuu Raumalla useiden vuosisatojen taakse. Pitsin nyplääminen on ollut merkittävä ansiomahdollisuus varattomille naisille, mutta myös miehille. == Lähteet == == Aiheesta muualla == * * Pakinaa Rauman pitseistä, Helsingin Sanomat, 06.01.1935, nro 5, s. 25, Kansalliskirjaston digitaaliset aineistot * Pitsiläiset elokuvatähtinä, Suomen Kuvalehti, 11.06.1938, nro 23, s. 8, Kansalliskirjaston digitaaliset aineistot Luokka:Rauma Luokka:Nypläys Luokka:Tekstiilit
Urvashi Rautela

Urvashi Rautela (; s. 25. helmikuuta 1994 Haridwar, Uttarakhand, Intia) on intialainen näyttelijä ja malli, joka työskentelee pääasiassa hindinkielisissä elokuvissa. Rautela on voittanut useita kauneuskilpailuja, joista viimeisimpänä hän voitti Miss Diva -kilpailun vuonna 2015 ja edusti maataan saman vuoden Miss Universum -kilpailussa. == Filmografia == Vuosi Elokuva Rooli Kieli Muuta 2013 Singh Saab the Great Minnie Hindi 2015 Mr. Airavata Priya Kannada Bhaag Johnny Itsenään Hindi Erikoisesiintyminen laulussa ”Daddy Mummy” 2016 Sanam Re Akanksha/Mrs. Pablo Great Grand Masti Ragini 2017 Kaabil Itsenään Erikoisesiintyminen laulussa ”Haseeno Ka Deewana” Porobashinee Itsenään Bengali Erikoisesiintyminen laulussa ”Challobay” 2018 Hate Story 4 Tasha Hindi 2019 Pagalpanti Kavya 2020 Virgin Bhanupriya Bhanupriya Awasthi 2022 The Legend Madhumitha Tamili 2023 Waltair Veerayya Itsenään Telugu Erikoisesiintyminen laulussa ”Boss Party” Agent Itsenään Erikoisesiintyminen laulussa ”Wild Saala” == Musiikkivideot == Vuosi Kappale Artisti 2014 ”Love Dose” Yo Yo Honey Singh 2016 ”Laal Dupatta” Mika Singh, Anupama Raag ”Gal Ban Gayi” Yo Yo Honey Singh, Vidyut Jammwal, Meet Bros, Neha Kakkar 2019 ”Bijli Ki Taar” Tony Kakkar 2020 ”Ek Diamond Da Haar” Meet Bros ”Woh Chaand Kaha Se Laogi” Vishal Mishra 2021 ”Teri Load Ve” Singga ”Ek Ladki Bheegi Bhaagi Si” Ajay Keswani ”Doob Gaye” Guru Randhawa ”Versace Baby” Mohamed Ramadan == Lähteet == == Aiheesta muualla == * * Luokka:Intialaiset mallit Luokka:Intialaiset missit Luokka:Intialaiset näyttelijät Luokka:Vuonna 1994 syntyneet Luokka:Elävät henkilöt
Elizabeth Connell

Elizabeth Connell (22. lokakuuta 1946 Port Elizabeth, Etelä-Afrikka – 18. helmikuuta 2012 Lontoo, Englanti) oli eteläafrikkalaissyntyinen oopperalaulaja, jonka ääniala oli alun perin mezzosopraano, mutta vuodesta 1983 sopraano. Hänen ensiesiintymisensä tapahtui Irlanninssa Wexfordin festivaalilla 1972. Sittemmin Connell oli kiinnitettynä English National Operaan vuodesta 1975. Hänellä oli kiinteä yhteys Opera Australiaan siitä lähtien kun hän lauloi Sydneyn oopperatalossa Prokofjevin Sodassa ja rauhassa 1973. Connellin nimelle on omistettu lupaaville sopraanoille suunnattu laulukilpailu Elizabeth Connell Prize.Elizabeth Connell Prize for Aspiring Dramatic Sopranos, Welcome to the Joan Sutherland & Richard Bonynge Foundation, viitattu 11.9.2019 == Lähteet == Luokka:Sopraanot Luokka:Eteläafrikkalaiset laulajat Luokka:Vuonna 1946 syntyneet Luokka:Vuonna 2012 kuolleet
Michael Bishop

Michael Bishop (12. marraskuuta 1945 Lincoln, Nebraska, Yhdysvallat – 13. marraskuuta 2023) oli yhdysvaltalainen tieteis- ja fantasiakirjailija. Hän teoksiaan palkittiin muun muassa Nebula- ja Locus-palkinnoilla. == Elämä == Bishop syntyi Lincolnissa Nebraskassa 1945. Hänen isänsä työskenteli Yhdysvaltain ilmavoimissa, minkä vuoksi Bishopin perhe muutti usein hänen lapsuudessaan ja vietti myöhemmin vanhempiensa eron jälkeen kesiä isänsä kanssa eri puolilla maailmaa. Bishop opiskeli englantia Georgian yliopistosta, josta hän valmistui kandidaatiksi 1967 ja maisteriksi 1968. Hän työskenteli opettajana Coloradossa neljä vuotta kunnes palasi Georgian yliopiston englannin laitokselle ohjaajaksi 1972. Muutamaa vuotta myöhemmin hän jätti työnsä keskittyäkseen täyspäiväisesti kirjoittamiseen. Bishop oli naimisissa. Hän sai vaimonsa Jerin kanssa kaksi lasta – tyttären Stephanien ja pojan Jamien. Jamie työskenteli saksan opettajana Virgia Techissä ja hän oli yksi Virginia Techin verilöylyssä kuolleista. Lapsensa kuoleman jälkeen Bishop taisteli vaimonsa kanssa aserajoitusten lisäämisen puolesta. Bishop siirrettiin kesäkuussa 2023 saattohoitokotiin, ja hän kuoli marraskuussa. == Teokset == Bishopin ensimmäinen novelli, Piñon Fall, julkaistiin 1970. Sen jälkeen Bishop kirjoittanut lukuisia romaaneja ja lyhyempiä tarinoita, joita on julkaistu useissa merkittävissä lehdissä, esimerkiksi Asimov's Science Fiction-, Galaxy Science Fiction- ja Best American Short Stories -lehdissä, ja kokoelmateoksissa. Bishop on kirjoittanut pääasiassa tieteis- ja fantasiakirjallisuutta, joihin punoutuu usein satiiria, komediaa ja politiikkaa. Bishopin yksi tunnetuimmista romaaneista, No Enemy But Time (1982), on palkittu Nebula-palkinnolla ja Brittle Innings (1994) sai Locus- palkinnon. Lisäksi hänen romaanejaan on ollut ehdolla muun muassa Hugo-, Campbell-, World Fantasy- ja Arthur C. Clarke -palkinnon saajaksi. Hänen lyhyemmistä teoksistaan The Quickening sai parhaan pitkän novellin Nebula- palkinnon 1981 ja The Pile palkittiin parhaana novellina Shirley Jackson -palkinnolla 2008. Lisäksi Bishop on saanut tarinoistaan kolme muuta Locus- palkintoa ja hänen lyhyet kirjoituksensa ovat olleet ehdolla lukuisia kertoja muun muassa Nebula- ja Hugo-palkinnoille. Bishop valittiin Georgian kirjailijoiden Hall of Fameen 2018. == Lähteet == Luokka:Yhdysvaltalaiset tieteiskirjailijat Luokka:Yhdysvaltalaiset fantasiakirjailijat Luokka:Vuonna 1945 syntyneet Luokka:Vuonna 2023 kuolleet
Galaxy Science Fiction

Galaxy Science Fiction on yhdysvaltalainen science fiction -lehti, jota julkaistiin vuosina 1950–1980. Lehden perusti Horace Leonard Gold ja siitä tuli yksi merkittävimmistä tieteiskirjallisuuteen keskittyneistä lehdistä. Lehdessä julkaistiin muun muassa Ray Bradburyn tarina The Fireman, jonka hän myöhemmin laajensi Fahrenheit 451 -romaaniksi. Galaxy Science Fiction -lehteen ovat kirjoittaneet myös muun muassa Alfred Bester, Clifford D. Simak, Robert A. Heinlein, Isaac Asimov, Cordwainer Smith, Jack Vance, Harlan Ellison ja Robert Silverberg. == Lähteet == Luokka:Yhdysvaltalaiset science fiction -lehdet
Asimov’s Science Fiction

Asimov's Science Fiction (1992 asti Isaac Asimov's Science Fiction Magazine) on yhdysvaltalainen science fiction -lehti, jota on julkaistu vuodesta 1977. Lehti on nimetty tieteiskirjailija Isaac Asimovin mukaan. Nykyisin lehti ilmestyy kuusi kertaa vuodessa. Asimov's Science Fiction -lehdessä julkaistut tarinat ovat voittaneet lukuisia Locus-, Hugo- ja Nebula-palkintoja. Lehteen ovat kirjoittaneet muun muassa Asimov, John Varley, Roger Zelazny, Connie Willis, Greg Bear, Octavia E. Butler, Frederik Pohl, George R. R. Martin, Robert Silverberg, Orson Scott Card, Pat Murphy, Kim Stanley Robinson, Harlan Ellison, Ursula Le Guin, Joe Haldeman ja Greg Egan. == Lähteet == Luokka:Yhdysvaltalaiset science fiction -lehdet
Etelä-Korea kesäolympialaisissa 2020

Etelä-Korea osallistunee Tokion kesäolympialaisiin 2020. Eteläkorealaisurheilijat ovat saavuttaneet 24 paikkaa kuudessa lajissa (tilanne 11. syyskuuta 2019). == Mitalistit == Ei mitalisteja ==Joukkue== === Ammunta === Etelä-Korealla on vähintään 12 urheilijan edustus ammunnassa. ===Miehet=== Urheilija Laji Peruskilpailu Loppukilpailu Tulos Sijoitus Tulos Sijoitus Han Dae-yoon 25 m olympiapistooli Jin Jong-oh 10 m ilmapistooli 576 16. Karsiutui Kim Mo-se 10 m ilmapistooli 579 6. Q 115,8 8. Kim Sang-do 10 metrin ilmakivääri 625,1 24. Karsiutui Kim Sang-do 50 m kiväärin asentokilpailu Lee Jong-jun Skeet 121 13. Karsiutui Lee Jong-jun 10 metrin ilmakivääri 627,2 12. Karsiutui Song Jong-ho 25 m olympiapistooli ===Naiset=== Urheilija Laji Peruskilpailu Loppukilpailu Tulos Sijoitus Tulos Sijoitus 10 m ilmapistooli 10 m ilmapistooli 25 m pistooli 10 m ilmakivääri 10 m ilmakivääri 50 m kiväärin asentokilpailu 50 m kiväärin asentokilpailu === Jousiammunta === Etelä-Korea on varmistanut paikan sekä miesten että naisten joukkuekilpailussa, joten se saa myös kolme urheilijaa yksilökilpailuihin. Urheilija Kilpailu Ranking-kierros 1. pudotuskierros 2. pudotuskierros 3. pudotuskierros Puolivälierä Välierä Loppukilpailu Tulos Sijoitus Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Sijoitus Miesten yksilö Miesten yksilö Miesten yksilö Miesten joukkue — — Naisten yksilö Naisten yksilö Naisten yksilö Naisten joukkue — — === Nykyaikainen viisiottelu === Jun Woong-tae varmisti itselleen paikan olympialaisiin oltuaan vuoden 2019 MM-kilpailuissa kolmas. Urheilija Laji Miekkailu Miekkailu Miekkailu Miekkailu Uinti Uinti Uinti Ratsastus Ratsastus Ratsastus Laser-Run Laser-Run Laser-Run Pisteet Sijoitus Ranking Bonus Pisteet Sijoitus Aika Pisteet Sijoitus Rangaituspisteet Pisteet Sijoitus Aika Pisteet Sijoitus Pisteet Sijoitus Jun Woong-tae Miehet === Purjehdus === Etelä-Korea on varmistanut paikan miesten Laserissa, kun Ha Jee-min oli vuoden 2018 MM- kilpailujen 22. Urheilija(t) Venetyyppi Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Yhteispisteet Sijoitus 1 2 3 4 5 6 7 8 9 10 11 12 Mitali- lähtö Yhteispisteet Sijoitus Miesten Laser === Uimahypyt === Uimahypyissä Woo Ha-ram on varmistanut paikan miesten kolmen metrin ponnahduslaudassa ja 10 metrin kerroshypyissä Urheilija Laji Karsinnat Karsinnat Välierät Välierät Loppukilpailu Loppukilpailu Sijoitus Pisteet Sijoitus Pisteet Sijoitus Pisteet Sijoitus Woo Ha-ram Miesten 3 m ponnahduslauta Woo Ha-ram Miesten 10 m kerroshypyt === Uinti === Urheilija Matka Alkuerät Välierät Loppukilpailu Sijoitus Aika Sija Aika Sija Aika Sija Naisten 4 × 200 m vapaauinti — — === Yleisurheilu === Yleisurheilussa eteläkorealaiset urheilijat ovat rikkoneet tulosrajan naisten maratonilla ja miesten 20 km kävelyssä. ;Juoksu- ja kävelylajit Urheilija Laji Alkuerät Välierät Loppukilpailu Aika Sija Aika Sija Aika Sija Miesten 20 km kävely — — — — Naisten maraton — — — — Naisten maraton — — — — == Lähteet == Luokka:Valtiot kesäolympialaisissa 2020 Kesäolympialaisissa 2020
Oralampi

Oralampi on vajaan neljän hehtaarin laajuinen metsäjärvi luoteisessa Espoossa. Virallisen kaupunginosajaon mukaan se sijaitsee Siikajärvellä. Nuuksion Pitkäjärvi sijaitsee Oralammen itäpuolella ja Siikajärvi länsipuolella. Oralammen ja Siikajärven välissä sijaitsee Ahvilampi. Oralammen eteläinen naapurijärvi on Sahajärvi ja luoteessa on pinta-alaltaan vähäinen Paskalampi.Oralampi Espoon karttapalvelussa Oralammen etäisyys Nuuksion Pitkäjärveltä on puolisen kilometriä. Nuuksion Pitkäjärven pinta on noin 36 metriä Oralampea alempana. Myös Sahajärvelle etäisyys on puolisen kilometriä. Sahajärven pinta on noin 20 metriä Oralampea alempana. Aivan Oralammen rantamilla puolestaan on alueita, jotka kohoavat noin 80 metriä merenpinnan yläpuolelle. Oralammen nimi saattaa liittyä kaskeamiseen, kuten idempänä sijaitsevan Orajärven nimi. == Lähteet == Luokka:Espoon järvet Luokka:Siikajärvi Luokka:Mankinjoen vesistö
Kaunonahkahapero

Kaunonahkahapero (Russula romellii) on pääaasiallisesti lehdoissa kasvava haperolaji. Laji luokitellaan Suomessa elinvoimaiseksi. Sieni kasvaa elo- syyskuussa kuten useat muutkin sienet. == Lähteet == *Laji.fi: Kaunonahkahapero (Russula romellii) Luokka:Haperot
Laihalampi (Espoo)

Laihalampi, toiselta nimeltään Lajalampi, on vajaan kahden hehtaarin laajuinen metsäjärvi läntisessä Espoossa kuutisen kilometriä Espoon keskuksesta luoteeseen. Virallisen kaupunginosajaon mukaan se sijaitsee Vanha-Nuuksion kaupunginosassa. Nuuksion Pitkäjärvi sijaitsee Laihalammen länsipuolella ja Bodomjärvi itäpuolella. Koillisessa sijaitsee muun muassa Sorlampi ja etelässä Hakjärvi. Laihalammen pinta on lähes 30 metriä Nuuksion Pitkäjärveä korkeammalla. Laihalammen ja Pitkäjärven välissä puolestaan on selännettä, jonka korkeus merenpinnasta on noin 80 metriä.Laihalampi Espoon karttapalvelussa Laihalammen yhteyteen kuuluu lähes kahden hehtaarin laajuinen Lajalammen pähkinäpensaslehto, jossa kasvaa pähkinäpensaiden ohella muun muassa hiirenporrasta ja imikkää. == Lähteet == Luokka:Espoon järvet Luokka:Vanha-Nuuksio Luokka:Mankinjoen vesistö
Barnes

Barnes on muun muassa seuraavien henkilöiden sukunimi: * Ashley Barnes (s. 1989), englantilainen jalkapalloilija * Ben Barnes (s. 1981), brittiläinen näyttelijä * Brian Barnes (1945–2019), brittiläinen golfaaja * Brian James Barnes (1933–2017), papua-uusiguinealainen katolinen arkkipiispa * Caron Barnes (s. 1961), suomalais-brittiläinen näyttelijä, laulaja ja malli * Cayla Barnes (s. 1999), yhdysvaltalainen jääkiekkoilija * Chris Barnes (s. 1967), yhdysvaltalainen death metal -laulaja * Djuna Barnes (1892–1982), yhdysvaltalainen kirjailija * George Barnes (1921–1977), yhdysvaltalainen jazzkitaristi * George Barnes (1892–1953), yhdysvaltalainen elokuvaaja * George Kelly Barnes, Machine Gun Kelly (1895–1954), yhdysvaltalainen rikollinen * Giles Barnes (s. 1988), jamaikalainen jalkapalloilija * Harrison Barnes (s. 1992), yhdysvaltalainen koripalloilija * Harry Elmer Barnes (1889–1965), yhdysvaltalainen yhteiskuntatieteilijä ja historiantutkija * Harvey Barnes (s. 1997), englantilainen jalkapalloilija * Jennifer Lynn Barnes, yhdysvaltalainen kirjailija * Jim Barnes (s. 1941), yhdysvaltalainen koripalloilija * John Barnes (s. 1957), yhdysvaltalainen tieteiskirjailija * John Barnes (s. 1963), jamaikalais-englantilainen jalkapalloilija ja valmentaja * John Barnes (1929–2004), yhdysvaltalainen juoksija * Jonathan Barnes (s. 1942), brittiläinen filosofi, kääntäjä ja antiikin historioitsija * Julian Barnes (s. 1946), englantilainen kirjailija * Lee Barnes (1906–1970), yhdysvaltalainen seiväshyppääjä ja olympiavoittaja * Louise Barnes (s. 1974), eteläafrikkalainen näyttelijä ja ääninäyttelijä * Maggie Barnes (1882–1998), yhdysvaltalainen maailman pitkäikäisimpiin kuulunut henkilö * Mary Barnes (1923–2001), brittiläinen kuvataiteilija * Matt Barnes (s. 1980), yhdysvaltalainen koripalloilija * Michael Barnes (s. 1988), englantilainen jalkapalloilija * Milton Barnes (1931–2001), kanadalainen säveltäjä, kapellimestari ja jazzrumpali * Nicky Barnes (1933–2012), yhdysvaltalainen rikollinen ja huumekauppias * Randy Barnes (s. 1966), yhdysvaltalainen kuulantyöntäjä * Stuart Barnes, Stu Barnes (s. 1970), kanadalainen jääkiekkoilija ja valmentaja * Thomas Barnes (1825–1874), englantilainen shakkimestari == Kuvitteellisia henkilöitä == * Bucky Barnes, James Buchanan Barnes, Marvel Comicson Kapteeni Amerikka -sarjakuvissa == Nimen muita merkityksiä == * Barnes & Noble, yhdysvaltalainen kirjakauppaketju
Igelträsk

Igelträsk on noin puolentoista hehtaarin laajuinen metsäjärvi pohjoisessa Espoossa. Virallisen kaupunginosajaon mukaan se sijaitsee Röylässä. Igelträskin läntinen naapurijärvi on Velskolan Pitkäjärvi, jonka pinta on noin kuusitoista metriä Igelträskiä alempana. Pitkäjärven ja Igelträskin välissä sijaitsee pieni metsälampi nimeltään Lillträsk. Etelässä lähimmät naapurijärvet ovat Sorvalampi ja Häkläjärvi.Igelträsk Espoon karttapalvelussa == Lähteet == Luokka:Espoon järvet Luokka:Röylä Luokka:Espoonjoen vesistö
Gosling

Gosling on muun muassa seuraavien henkilöiden sukunimi: * Dan Gosling (s. 1990), englantilainen jalkapalloilija * James Gosling (s. 1955), kanadalainen ohjelmoija * John Gosling, (1948–2023), brittiläinen kosketinsoittaja * Julia Gosling (s. 2001), kanadalainen jääkiekkoilija * Nicole Gosling (s. 2002), kanadalainen jääkiekkoilija * Paula Gosling (s. 1939), yhdysvaltalais- brittiläinen rikoskirjailija * Ryan Gosling (s. 1980), kanadalainen näyttelijä * William Gosling (1896–1952), brittiläinen jalkapalloilija ja olympiavoittaja.
Säämiskäkolibri

Säämiskäkolibri (Leucippus fallax) on kolibreihin kuuluva lintulaji. Lajia tavataan Etelä-Amerikan pohjoisosista. ==Koko ja ulkonäkö== Säämiskäkolibri kasvaa noin 9 cm pitkäksi. Päästään säämiskäkolibri on väriltään ruskea, ja selkä, siivet ja pyrstö ovat ruskehtavan vihreät. Pyrstön kärjet ovat valkoiset. Silmää ympäröi ohut valkoinen rengas. Säämiskäkolibrin kurkku ja rinta ovat punertavat, ja väritys vaalenee vatsaa kohden valkoiseksi. Nokka on pitkä ja musta. ==Levinneisyys ja elinympäristö== Säämiskäkolibri elää Kolumbian, Venezuelan ja Ranskan Guayanan pohjoisosissa. Sen elinympäristöä ovat sateisina kuukausina kuivat pensaikkomaat ja tiheät kuivat metsät. Kuivina kausina sitä tavataan mangrovemetsistä. Säämiskäkolibrit elävät yleensä yksittäin. Linnun ravintoa ovat kukkien mesi ja lisäksi Armatocereus- kaktusten hedelmät ja lentävät hyönteiset. Lajin pesimäkausi kestää toukokuulta marraskuulle. ==Lähteet== Luokka:Kolibrit
Auralisointi

Auralisointi on menetelmä, jolla simuloidaan ja mallinnetaan äänikenttää virtuaalitilassa. Sitä hyödynnetään määrittelemään rakennusten, konserttisalien ja julkisten tilojen ääniympäristöjä sekä luomaan yhtenäisiä ääniympäristöjä immersiivisissä virtuaalijärjestelmissä. == Historia == Englanniksi termiä "auralization" käytti ensimmäisenä Kleiner et al. artikkelissaan, joka julkaistiin AES:n lehdessä vuonna 1991http://www.mattmontag.com/auralization/media/Auralization%20-%20An%20Overview.pdf. Laskentatehon kasvaminen mahdollisti ensimmäisen akustiikan mallinnusohjelmiston kehittämisen 1960-luvun lopullaM. Vorländer. Auralization : Fundamentals of Acoustics, Modelling, Simulation, Algorithms and Acoustic Virtual Reality. == Perusteet == Auralisointeja hyödynnetään ohjelmistoissa, jotka käsittelevät virtuaalisia akustiikkamalleja. Ohjelmistot konvoloivat tai miksaavat "kuivana" (tai kaiuttomassa huoneessa) nauhoitettuja äänitteitä mallinnetun tilan impulssivasteen kanssa. Impulssivasteen h(t) määrittämisen jälkeen äänilähteen s(t) simulointi kohdeympäristössä saadaan konvoluutiolla: r(t) = h(t) * s(t). Tuloksena saatu ääni r(t) kuullaan kuin äänilähde olisi soinut kyseisessä ympäristössä. == Binauraalisuus == Realistiseen auralisointiin vaaditaan ihmiskuulon emulointia. Erityisen tärkeää emulaatiolle on korvien sijainti ja orientaatio suhteessa virtuaalisten äänilähteiden sijainteihin. Jotta simuloitu ääni kuulostaisi uskottavalta, tilaimpulssivasteiden nauhoittamiseen voidaan hyödyntää keinopäätä, jonka korviin on asennettu mikrofonit. Vaihtoehtoisesti voidaan käyttää mikrofonihilaa, muuntaa signaali Ambisonics-formaattiin ja myöhemmin miksata binauraaliseksi signaaliksi. Pään siirtofunktioilla (HRTF, engl. Head Related Transfer Function) voidaan yksinkertaistaa ylläolevaa prosessia. Tällöin voidaan käyttää joko mitattua tai simuloitua monoauraalista impulssivastetta, joka konvoloidaan halutun äänisignaalin kanssa. Äänikokemusta koostettaessa tulossignaaliin konvoloidaan myös pään asentoa vastaava HRTF, jolloin ääni kuulostaa tulevan halutusta tulosuunnasta. == Katso myös == *Konvoluutiokaiku *Jälkikaiunta == Lähteet == Luokka:Akustiikka
Thomas Simpson

Thomas Simpson (20. elokuuta 1710–14. toukokuuta 1761) oli englantilainen matemaatikko. Hänet tunnetaan Simpsonin säännön luomisesta. == Lähteet == == Aiheesta muualla == * Essays on several curious and useful subjects, in speculative and mix'd mathematicks * Mathematical dissertations on a variety of physical and analytical subjects Luokka:Englantilaiset matemaatikot Luokka:Vuonna 1710 syntyneet Luokka:Vuonna 1761 kuolleet
Veitikanoja

Veitikanoja on pieni Kemijoen sivujoki Rovaniemen kaupungin alueella. Veitikanojan valuma-alueen pinta-ala on noin 14,3 km2 ROVANIEMI Keskustan osayleiskaava. Veitikanojan valuma-aluetarkastelu. Raportti 21.6.2011. Sito 2011 (viitattu 27.6.2019). Veitikanoja saa alkunsa Rovaniemen keskustan luoteispuolelta, Vennivaaran laki-alueelta. Se virtaa pääosin luonnontilaisten soiden ja metsien läpi etelää kohti, kunnes Mäntyvaaran raviradan lounaispuolella sen suunta kääntyy jyrkästi kohti kaakkoa ja oja virtaa Korkalovaaran eteläpuolitse kohti Kemijokea. Alajuoksullaan Veitikanoja virtaa rautatien ja Oijustien ali, kunnes laskee Veitikanlampeen Lampelan kaupunginosassa. Veitikanlammesta vedet päätyvät Harjulammen kautta Kemijokeen. Merkittäviä Veitikanojan valuma-alueeseen kuuluvia avovesistöjä ovat Vaaranlampi, Ruokolampi sekä Pirttilampi. Sen valuma-alueeseen kuuluvat suurin osa Länsikankaan ja Korkalovaaran kaupunginosasta, osa Teollisuuskylästä sekä Lampelan kaupunginosa ja Rovaniemen rautatieasemaan liittyvät ratapiha-alueet kokonaisuudessaan. Vuoden 2007 Rovaniemen keskustan seudun viheraluesuunnitelmassa sekä Veitikanoja että Veitikanlampi on katsottu luonnonarvoiltaan erityisen merkittäviksi alueiksi. Veitikanojan metsikköinen varsi muodostaa tärkeän ekologisen käytävän Harjulammelta kaupunkia ympäröiviin metsiin ja soille. Huhtikuussa 2013 paikallisesta lämpökeskuksesta pääsi Veitikanojaan pieni öljypäästöÖljyä vedessä Rovaniemellä (viitattu 27.6.2019) Maaliskuun 2024 lopulla Lapin pelastuslaitos kertoi ojaan päätyneen huomattava määrä öljyä. Päästön eteneminen Kemijokeen onnistuttiin kuitenkin estämään.Öljyä päätyi pieneen jokeen Rovaniemellä (viitattu 31.3.2024) Päästöä tutkitaan törkeänä ympäristön turmelemisenaPoliisi epäilee törkeää ympäristön turmelemista Rovaniemellä (viitattu 1.4.2024). == Lähteet == Luokka:Rovaniemen joet Luokka:Kemijoen vesistö
Virpiniemen rullaluistelumaraton

Virpiniemen rullaluistelumaraton oli usean vuoden ajan ainoa Pohjois-Suomessa järjestettävä rullaluistelumaraton. Hyvän rullaluistelureitin vuoksi Oulun Virpiniemessä on järjestetty SM-rullaluistelumaraton jo viisi kertaa. Ennen Virpiniemeen siirtymistä maraton järjestettiin Nallikarin rullaluistelumaratonin nimellä vuosina 2002–2012. Maratonin järjestää pohjoisen alueen ainoa pika- ja rullaluistelun erikoisseura Oulun Tarmo. Koronapandemian vuoksi vuoden 2020 rullaluistelumaraton jäi luistelematta. Seuraavan vuoden 2021 Virpiniemen rullaluistelumaraton siirtyi järjestettäväksi Kaakkurin liikuntamaahan, joten Virpinimen rullaluistelumaratonin toiminta-ajaksi jäivät vuodet 2013–2019. Iinatin rullaluistelumaraton jatkaa rullaluistelumaratonperinteitä Oulun seudulla. Taulukoissa tummennettuna järjestävän seuran Oulun Tarmon edustajat. == Rullaluistelumaratonin (42 km ) nopeimpia vuosittain == Kausi Päivämäärä Miehet Naiset 1\. 2. 3. Voittoaika 1. 2. 3. Voittoaika linkki tuloksiin 2013 17.8.2013 (SM-kisa) Jarkko Koponen Samuli Laulumaa Jukka Korpi 1.15,55 Elke Klemowicz Sanna-Maria Nissinen Silvia Tassara 1.36.09 2013 tulokset 2014 9.8.2014 Jarkko Koponen Ragnvald Näss Marko Rahkonen 1.17,32 Marjo Lyly Silvia Tassara Ritva Pyy 1.36,22 2014 tulokset 2015 15.8.2015 Jarkko Koponen Jukka Korpi Hannu Leinonen 1.17,43 Anne Saromaa - - 1.49,34 2015 tulokset 2016 7.8.2016 (SM-kisa) Teemu Ylänen Verneri Kinnunen Jani Suihkonen 1.12,39 Tiina Pesonen Elke Klemowicz Marjo Lyly 1.29,35 reittiennätys 2016 tulokset 2017 6.8.2017 (SM-kisa) Nils Vähä-Vahe Jani Virtanen Teemu Ylänen 1.12,56 Ritva Pyy Sirpa Grönberg - 1.51,25 2017 tulokset 2018 4.8.2018 (SM-kisa) Jani Virtanen Teemu Ylänen Jarkko Koponen 1.12,22 reittiennätys Anne Saromaa Sanna-Maria Nissinen Ritva Pyy 1.44,32 2018 tulokset 2019 3.8.2019 (SM-kisa) Jani Virtanen Jarkko Koponen Jukka Korpi 1.18,16 Anne Saromaa Anna Nieminen - 1.53,17 2019 tulokset 2020 Ei luisteltu - - - - - - - - 2021 Tapahtuma jatkuu Iinatin rullaluistelumaratonin nimellä - - - - - - - - == Sauvarullaluistelumaratonin (42 km ) nopeimpia vuosittain == Kausi Päivämäärä Miehet Naiset 1\. 2. 3. Voittoaika 1. 2. 3. Voittoaika linkki tuloksiin 2013 17.8.2013 (SM-kisa) Aki Heinonen Kai Ojala Jouko Höynälä 1.18,20 reittiennätys Anne Varjonen Katri Tolonen Meri-Tuulia Myllykoski 1.36.54 reittiennätys 2013 tulokset 2014 9.8.2014 Tani Heikkinen Riku Aalto Tero Vimpari 1.24,30 Katri Tolonen Leena Ahonen - 1.50,28 2014 tulokset 2015 15.8.2015 Aki Rundgren Kari Vuorinen Jari Särkelä 1.29,28 Marika Tossavainen Salla Tuominen - 2.08,29 2015 tulokset 2016 7.8.2016 Kari Vuorinen Timo Markkula Aki Rundgren 1.27,15 Salla Tuominen Katja Maria Mäkelä - 2.03,27 2016 tulokset 2017 6.8.2017 Juha Väisänen Tero Vimpari Tommy From 1.34,48 Kirsi Viiru Marika Tossavainen - 1.48,03 2017 tulokset 2018 4.8.2018 Tapio Hatula Joona Svala Tero Vimpari 1.30,08 Kirsi Viiru - - 1.44,00 2018 tulokset 2019 3.8.2019 Tommy From Aki Rundgren Juha Väisänen 1.31,23 Kirsi Viiru - - 1.40,11 2019 tulokset 2020 Ei luisteltu - - - - - - - - 2021 Ei luisteltu - - - - - - - - Luokka:Rullaluistelu Luokka:Oulun urheilutapahtumat
Nokkoshapero

Nokkoshapero (Russula urens) on haperolaji. Se on keskikokoinen ja vihreä ja sitä esiintyy tiettävästi Länsi-Euroopassa. Sitä ei tiedetä esiintyvän Suomessa. == Lähteet == * Russula urens Mycobank.org Luokka:Haperot